recursal/SuperWikiNEXT-32B huggingface dataset:
הרב **חיים יוסף אקרמן** (נולד בכ' בתמוז תשי"ד, 21 ביולי 1954) הוא פוסק הלכה אשכנזי וראש ישיבה גדולה בביתר עילית.

ביוגרפיה
--------

נולד בישראל, בנם של בן ציון וצביה. למד בישיבת היישוב החדש ובישיבת גרודנא. נישא ליוכבד, בתו של הרב יצחק גרינברג, שהיה המשגיח הראשון של ישיבת כנסת חזקיהו, בהיותה בזכרון יעקב.

בשנת תשמ"ח זכה ב"פרס כתר תורה" מטעם קרן אברהם הכהן. במשך תקופה התגורר באופקים. כיהן כר"מ בישיבת ברכת משה כשהייתה בשכונת גבעת שאול בירושלים וכראש ישיבה בישיבת אור שמואל. היה מצוות המייסדים של הישיבה לצעירים "פני יהושע", שבה היה ר"מ במשך כ-15 שנה.

בשנת תשס"א הקים את הישיבה הגדולה "הישיבה הגדולה ביתר עלית" ולאחר שלושה חודשים פתח את הישיבה הקטנה "מדרש יחיאל" בביתר עילית.

לאחר תקופה מנהל הישיבה ר' שלום וילנסקי כפה חיבור של שני הישיבות שבבעלותו הישיבה מגבעת שאול ומביתר שנקראה "מרכז התורה ביתר עלית".

בסוף שנת תשע"ד התפלגה הישיבה הגדולה ובתחילת שנת הלימודים תשע"ה הודיע על פרישתו ופתיחת ישיבת חדשה. עמו פרשו רוב תלמידי הישיבה הישנה לישיבה החדשה. בישיבה הקטנה הוא מסר שיחות בחודש אלול ולאחר מכן עזב.

לאחר חודש נסגרה הישיבה הקודמת "מרכז התורה" ונשארה רק "הישיבה הגדולה ביתר עילית".

בשנת תשפ"א סבל מסוכרת שגרמה לו לסיבוכים שונים ואף לקטיעת כף רגלו.
כיום הוא הולך בכוחות עצמו לאחר תקופת שיקום.

מתגורר סמוך לישיבה בביתר עלית.

משמש גם כרב בית הכנסת בית משה בביתר עילית.

קישורים חיצוניים
----------------

ויקישיתוף מדיה וקבצים בנושא **חיים יוסף אקרמן** בוויקישיתוף

הערות שוליים
------------

1. ↑  היברו בוקס
2. ↑  ישראל כהן, ‏פיצול בישיבה הגדולה בביתר עילית: הגר"ח אקרמן הקים ישיבה חדשה, באתר כיכר השבת, 31 באוגוסט 2014
3. ↑  משה ויסברג, פיצול בישיבה בביתר: הגר"ח אקרמן פתח ישיבה חדשה, באתר בחדרי חרדים, ‏31/08/2014

* 
* 

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007304707105171
* ISNI: 0000 0004 0217 950X
* VIAF: 297854220
* WorldCat (עם VIAF): 297854220

 |
**ישעיהו (שייקה) דליות** (נולד ב-1936) בעבר מבכירי המוסד וצייד נאצים, ואיש עסקים ישראלי. ממייסדי והמנכ"ל הראשון של המרכז למורשת המודיעין, חבר הוועד המנהל של הליגה נגד השמצה ויקיר העיר רמת השרון. במסגרת משימתו האחרונה ב״מוסד״ ניהל את המבצע לאיתור פושעים נאצים ממלחמת העולם השנייה בהתמקדות על שלושה: יוזף מנגלה, קלאוס ברבי וואלטר ראוף. את ממצאי החקירה על קלאוס ברבי - לרבות מיקומו ופרטי זהותו הבדויה - העביר לממשלת צרפת, אשר דנה אותו למאסר עולם.

בצעירותו
--------

נולד בשם ישעיהו בלומברג, בפתח תקווה. אימו, בת למשפחה מלמדים ובוגרת הגימנסיה תרבות בגרודנו בלארוס, עלתה לארץ ישראל ב-1932 במסגרת המכבייה הראשונה. אביו עלה באותה שנה מוורשה. בשירותו הצבאי היה קצין בחיל הנדסה קרבית ומונה למפקד קורס קציני הנדסה. ב-1956 נפצע במלחמת סיני בעת פריצת שדה מוקשים. לאחר שסיים קורס מפקדי פלוגות והתנדב לקורס לוחמה זעירה (קומנדו) לקצינים עיצב את סיכת לוחם-קומנדו הראשונה של צה״ל, בה נעשה שימוש עד היום. 

במלחמת יום הכיפורים היה מפקד פלוגת צמ״ה ולאחר המלחמה התנדב להקים גדוד מילואים חדש שפעל במרחב שלמה בחצי האי סיני.

במוסד
-----

בשנת 1962 הוצע לו לקטוע את הקריירה בצבא ולהתנדב ליחידה אזרחית ממודרת במשרד ראש הממשלה. דליות הצטרף למוסד, בו שירת 22 שנים במגוון תפקידי מטה ושטח בכירים. ב-1980, עם שובו משירות ממושך בחו״ל, הוצב בראש המצוד לאיתור פושעים נאצים. שייקה קיבל לידיו רשימה של עשרה פושעים מבוקשים והחליט להתמקד בשלושה: יוזף מנגלה, קלאוס ברבי וואלטר ראוף. 

דליות הרבה לשהות באמריקה הלטינית, לפקח ולהשתתף באיסוף מודיעין ולהפעיל סייענים מקומיים וכן שלוחות של "המוסד" עצמו.  פעילויות האיסוף התבצעו גם באירופה.  

במבצע לאיתור קלאוס ברבי אשר כונה "הקצב מליון", אותר האחרון לאחר פעילות ענפה, בדירה בלה פאס שבבוליביה, שם חי בכיסוי תחת השם אלטמן. עם זאת, המבצע לתפיסתו לא אושר ודליות העביר גורם שלישי את הממצאים לממשלת צרפת על מנת שתפעל להסגרתו והעמדתו לדין.  ממשלת צרפת לא ידעה על מעורבותו של המוסד במבצע האיתור. לאחר כשנה בוליביה נענתה לדרישת צרפת והסגירה אותו. הוא הועמד לדין בליון, נדון למאסר עולם וכעבור זמן קצר מת בכלא. 

את וולטר ראוף, ממציא משאיות הגז שקדמו לתאי-הגזים, בהם נרצחו 92 אלף יהודים, איתרו אנשיו של דליות בצ'ילה, לאחר שהאחרונה סירבה לבקשות גרמניה להסגירו לידיה. חוליה של סייענים הובאה מארץ שכנה, אך מבצע החיסול לא אושר על ידי ראש "המוסד" באותה עת, יצחק חופי, בתואנה שדרך המילוט הייתה בעייתית.

לאחר פרישתו מהמוסד
------------------

ב-1983 פרש לטובת עסקים פרטיים והקים חברת ייעוץ לגופים כלכליים בינלאומיים. במקביל נקרא על ראש המוסד לשעבר, מאיר עמית, להצטרף אליו להקים את המרכז למורשת המודיעין (מל"מ) - ״המוסד״, אמ"ן, השב״כ, ו״נתיב״. שייקה נבחר כמנכ״ל ראשון של העמותה וחבר הוועד הפועל.

מאז פרישתו יזם פיתוח פרויקטים ומתן ייעוץ בישראל ומחוצה לה שעיקרן הקמת "קרתגו אנרג'י" ו"אובק גז" שעיסוקן באנרגיה וגז. כיהן בשתיהן כיו"ר מועצת המנהלים. כמו כן כיהן כדירקטור במועצות מנהלים של חברות רבות, ביניהן הילטון ירושלים, אפקון בקרה ואוטומציה, גולדבונד תעשיות נייר ועוד. 

בשנת 2007 הוכרז "יקיר רמת השרון" על פועלו רב השנים ותרומתו לשיתוף פעולה של העיר על תושביה והמל"מ השוכן בעיר.

נשוי למרים, אב לשלושה ילדים וסבא לשישה נכדים.
**ושתי בניאן** (באנגלית: **Vashti Bunyan**;‏ נולדה ב-1945) היא זמרת-יוצרת בריטית. בניאן פעלה באמצע שנות השישים, ואלבומה הראשון, Just Another Diamond Day, זכה להצלחה מועטה בזמנו ובניאן פרשה מעולם המוזיקה. אולם במהלך השנים החל האלבום לזכות במעמד ובפופולריות מחודשת. בשנת 2005 הוציאה את אלבומה השני.

ביוגרפיה
--------

ניאן נולדה בניוקאסל שבבריטניה בשנת 1945. היא החלה לימודים בבית הספר לאמנות באוניברסיטת אוקספורד, אבל סולקה מהלימודים לאחר שלא הופיעה לשיעורים. בגיל 18 נסעה לניו יורק, שם גילתה את המוזיקה של בוב דילן כששמעה את האלבום "The Freewheelin' Bob Dylan", והחליטה שהיא מעוניינת בקריירה במוזיקה. כשחזרה ללונדון החלה לעבוד עם אנדרו לוג אולדהם, המפיק של להקת הרולינג סטונז, ובעזרתו הוציאה ביולי 1965 את הסינגל הראשון שלה, בהוצאת חברת התקליטים דקה. במאי 1966 הוציאה את סינגל נוסף, Train Song, בהוצאת קולומביה.

בשנת 1968 החלה לכתוב את החומרים לאלבומים הראשון בעת שטיילה עם חברה, האמן דונובן, באזור האיים החיצוניים של סקוטלנד בעזרת סוס וכרכרה במטרה להצטרף לקומונה של אמנים.

בשנת 1970 יצא אלבומה הראשון, Just Another Diamond Day, אותו הקליטה בשנת 1969 בעזרת המפיק ג'ו בויד. האלבום לא זכה להצלחה רבה, ובניאן עזבה את עולם המוזיקה כשהיא מאוכזבת. היא עברה לאירלנד, ולאחר מכן לסקוטלנד, והתמסרה לגידול שלושת ילדיה. במהלך השנים אלבומה הראשון החל לזכות בהצלחה מחודשת ובקהל מעריצים חדש. בשנת 2000 יצא מחדש בתקליטור.

בשנת 2005 הקליטה את אלבומה השני, Lookaftering, אשר הופק על ידי המלחין מקס ריכטר, כ-35 שנים לאחר אלבומה הראשון, ויצא בלייבל FatCat Records. ביולי 2014 הודיעה על אלבומה השלישי, Heartleap.

קישורים חיצוניים
----------------

ויקישיתוף מדיה וקבצים בנושא **ושתי בניאן** בוויקישיתוף
* אתר האינטרנט הרשמי של ושתי בניאן

* ושתי בניאן, במסד הנתונים הקולנועיים IMDb (באנגלית)

* ושתי בניאן, באתר ספוטיפיי

* ושתי בניאן, באתר Last.fm (באנגלית)

* ושתי בניאן, באתר AllMusic (באנגלית)

* ושתי בניאן, באתר MusicBrainz (באנגלית)

* ושתי בניאן, באתר Discogs (באנגלית)

* ושתי בניאן, באתר Songkick (באנגלית)

* ושתי בניאן, באתר Genius

* ושתי בניאן, באתר SecondHandSongs
* ראיון עמה, ב-BBC
* איתמר זהר, הזמרת הנהדרת שוויתרה על קריירה מוזיקלית, והתחרטה, באתר הארץ, 29 באוגוסט 2017

|  |  |
| --- | --- |
| בקרת זהויות עריכת הנתון בוויקינתונים | 
* GND: 1117064441
* ISNI: 0000 0003 6343 3674
* LCCN: no2006004520
* MusicBrainz: 31aa8446-3dbf-4d22-9504-0f1bd58bf785
* SUDOC: 244034494
* VIAF: 225203723
* WorldCat: lccn-no2006004520

 |
**ג׳וליה סבוטינדה** (**Julia Sebutinde**; נולדה ב-28 בפברואר 1954) היא שופטת אוגנדית המכהנת את כהונתה השנייה בבית הדין הבינלאומי לאחר בחירתה מחדש ב-12 בנובמבר 2020. היא גם הקנצלרית הנוכחית של האוניברסיטה המלכותית מוטסה באוגנדה. סבוטינדה שופטת בבית המשפט מאז מרץ 2012. היא האישה האפריקאית הראשונה בבית הדין הבינלאומי. לפני תפקיד זה הייתה שופטת מיוחדת בבית הדין של סיירה לאון.

רקע
---

נולדה באזור המרכז של אוגנדה וסיימה תואר ראשון במשפטים בשנת 1977. בשנת 1990, נרשמה לבית הספר למשפטים של אוניברסיטת אדינבורו וסיימה תואר שני במשפטים בשנת 1991. בשנת 2009, כהוקרה על תרומתה לצדק בינלאומי, הוענק לה תואר דוקטור לשם כבוד למשפטים מאוניברסיטת אדינבורו.

אבני דרך בקריירה
----------------

סבוטינדה עבדה במשרד המשפטים בממשלת אוגנדה משנת 1978 עד 1990. לאחר שסיימה את לימודיה באוניברסיטת אדינבורו ב-1991, עבדה במשרד חבר העמים בבריטניה. מאוחר יותר היא הצטרפה למשרד המשפטים ברפובליקה של נמיביה, שזכתה בעצמאות באותה התקופה. בשנת 1996, מונתה לשופטת בבית המשפט הגבוה של אוגנדה. בתפקיד זה, היא עמדה בראש שלוש ועדות חקירה הקשורות למשרדי הממשלה הבאים:

* שחיתות במשטרת אוגנדה
* שחיתות בכוח ההגנה העממי של אוגנדה
* שחיתות ברשות המיסים של אוגנדה

בשנת 2005, מונתה לשופטת בבית המשפט המיוחד לפשעי מלחמה בסיירה לאון, שהוקם על ידי האו"ם. בשנת 2006, מונתה לשופטת נשיאה באולם II, שבו התקיים הדיון במשפטו של צ'ארלס טיילור, נשיא ורודן ליבריה, שהואשם בין היתר ברצח, אונס, ושימוש צבאי בילדים ובנערים.

בשנת 2011, סבוטינדה הייתה אחת משמונה מועמדים לחמישה מושבי שיפוט פנויים בבית הדין הבינלאומי לצדק, לאחר שהוצעה על ידי הקבוצות הלאומיות של קרואטיה, דנמרק ואוגנדה בבית הדין הקבוע לבוררות. בעצרת הכללית, לאחר חמישה סבבי הצבעה, זכתה עם 97 הקולות הדרושים לבחירה. כאשר ההצבעה חודשה ב-13 בדצמבר 2011, זכתה ברוב מוחלט של הקולות הן במועצת הביטחון והן באספה הכללית.

סבוטינדה היא אחת מ-17 השופטים שפסקו בנושא האשמת ישראל בפשע רצח עם ברצועת עזה (דרום אפריקה נגד ישראל) והייתה היחידה מהשופטים הקבועים שהצביעה נגד כל הצעדים הזמניים.

ראו גם
------

* תלונת דרום אפריקה נגד ישראל בגין רצח עם

קישורים חיצוניים
----------------

ויקישיתוף מדיה וקבצים בנושא **ג׳וליה סבוטינדה** בוויקישיתוף

הערות שוליים
------------

1. ↑  איתמר אייכנר, אחת מול 16: השופטת מאוגנדה שעשתה היסטוריה - והתייצבה לצד ישראל בהאג, באתר ynet, 26 בינואר 2024

|  |  |
| --- | --- |
| בקרת זהויות עריכת הנתון בוויקינתונים | 
* GND: 1251905579
* ISNI: 0000 0004 1661 1826
* LCCN: no2013084652
* VIAF: 305047266
* WorldCat: lccn-no2013084652

 |
**גוטלוב אלכסנדר סאוורוויד** (ברוסית: **Александр Иванович Зауервейд**;‏ 19 בפברואר 1783 – 25 באוקטובר 1844) היה צייר גרמני בלטי שלימד אמנות צבאית (אנ') באקדמיה הקיסרית לאמנויות (אנ') סנט פטרבורג.

ביוגרפיה
--------

ב-1795, כשקורלנד, מחוז הולדתו, סופח לרוסיה, עברה משפחתו לגרמניה שם קיבל את הכשרתו האמנותית באקדמיה לאמנויות יפות של דרזדן (אנ') בין השנים 1806 ל-1812. כאדם צעיר, הוא נהנה מפופולריות מסוימת והפיק סדרה של דיוקנאות סוסים, בהזמנת נפוליאון. מאוחר יותר הוא נסע לפריז וללונדון, שם הוכר כישרונו כצייר סצנות קרב. בשנת 1814 הזמין אותו הצאר אלכסנדר הראשון לסנט פטרסבורג לצייר דיוקנאות רשמיים של חיילים רוסים ומדיהם. ב-1825 הוא הפך לצייר הראשון של המטה הכללי.

בשנת 1827, הוא נבחר לחבר כבוד באקדמיה הקיסרית לאמנויות ועד מהרה הפך לראש כיתת ציורי הקרב. מאוחר יותר הוא הועלה לפרופסור מן המניין. תחת הצאר ניקולאי הראשון, הוא היה מדריך אמנות של הדוכסים הגדולים קונסטנטין, ניקולאי ומיכאיל.

קרב לייפציג, 1828
רוב ציוריו הוצגו בארמונות הקיסרות, ולא בתערוכות. הרוב עדיין שם. תחושת הפרספקטיבה שלו ספגה ביקורת, אבל ציורי הסוסים שלו נחשבים לטובים במיוחד. בנוסף לציורי שמן, הוא הותיר אחריו צבעי מים רבים, תחריטים ורישומים בעט. גם בנו ניקולאי הפך לצייר של סצנות צבאיות.

המצור על וארנה, 1836

קישורים חיצוניים
----------------

ויקישיתוף מדיה וקבצים בנושא **גוטלוב אלכסנדר סאוורוויד** בוויקישיתוף

הערות שוליים
------------

1. ↑  Thomas Hemmann: *Der Krieg in Sachsen 1809 dargestellt von Geißler und Sauerweid*. BoD (2011)
2. ↑  **Научно-образовательный портал "Большая российская энциклопедия"**, National Scientific and Educational Centre "Great Russian Encyclopedia"

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14962784s (data)
* GND: 1025086678
* ISNI: 0000 0001 0775 6685
* KulturNav: 0a726437-fb99-4e35-bfe2-c5fad28abd19
* LCCN: no2003017502
* RKD: 69844
* ULAN: 500019112
* VcBA: 495/294862
* VIAF: 155405408
* WorldCat: lccn-no2003017502

 |
**בודו זיבזיבדזה** (בגאורגית: **ბუდუ ზივზივაძე**; נולד ב-10 במרץ 1994 בכותאיסי שבגאורגיה) הוא כדורגלן גאורגי המשחק בעמדת החלוץ בקבוצת פהרוואר מליגת העל ההונגרית ובנבחרת גאורגיה.

קריירת מועדונים
---------------

זיבזיבדזה שיחק בקבוצות דינמו טביליסי, טורפדו כותאיסי וסמטרדיה מליגת העל הגאורגית, וקבוצת אסביירג מליגת העל הדנית.

ב-12 ביולי 2019 חתם זיבזיבזדה במזקבשד מליגת העל ההונגרית. הוא ערך 32 הופעות ליגה במדי המועדון, בהן הבקיע שמונה שערים.

ב-29 ביולי 2020 חתם זיבזיבדזה בפהרוואר מליגת העל ההונגרית. ב-11 בפברואר 2022 הושאל זיבזיבדזה עד לתום עונת 2021/2022 לאויפשט מליגת העל ההונגרית. הוא ערך 12 הופעות ליגה במדי המועדון, בהן הבקיע 11 שערים. בתום העונה חזר לפהרוואר.

קריירה בינלאומית
----------------

ב-23 בינואר 2017 ערך זיבזיבדזה את הופעת הבכורה שלו בנבחרת גאורגיה, בתיקו 2-2 נגד נבחרת אוזבקיסטן במשחק ידידות. ב-25 במרץ 2022 הבקיע את שער הבכורה שלו בנבחרת, בניצחון 1-0 על נבחרת בוסניה והרצגובינה במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  Mezőkövesd: válogatott csatár érkezett, gólkirály is volt באתר Nemzeti Sport, ‏ 12 ביולי 2019 (בהונגרית)
2. ↑  Budu Zivzivadze continues on loan at Újpest באתר הרשמי של פהרוואר, 11 בפברואר 2022 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"בודו זיבזיבדזה"**.
הרב **יששכר בער הכהן כ"ץ** (מכונה: **ברמן אשכנזי**; חי במאה ה-16) הוא מחברו של הפירוש "מתנות כהונה" על עשרת חלקי המדרש רבה.

חייו
----

נולד בשברשין בפולין לרבי נפתלי. לפי רבי דוד קונפורטי ויוסף סמברי, הרב יששכר כ"ץ עלה לארץ ישראל, היה תלמידו של הרמ"ק ונקבר בחברון בסמוך לרבי אליהו די וידאש. יעקב רייפמן מטיל ספק בעדות זו, אך במקורות על בית עלמין בחברון שנהרס בחלקו במאורעות תרפ"ט ישנה עדות על מקום חלקת הקבר.

פירושו "מתנות כהונה" על מדרש רבה מתאפיין בלשון קצרה ובביאור על דרך הפשט למאמרי חז"ל שבמדרש. בנוסף, הוא עשה שימוש רב בכתבי יד ובפירושו מצויות הגהות רבות בלשון המדרש והמקורות האחרים שהביא. כתיבת הפירוש הסתיימה בשנת שמ"ד, והוא הודפס לראשונה בקרקוב בשמ"ז (1587). הפירוש הקצר התחבב על הלומדים והודפס מאז פעמים רבות כמעט בכל מהדורות המדרש שיצאו לאור.

ר' מנחם די לונזאנו, בהקדמת ספרו "המעריך", קובל על אי בקיאותו של הרב כ"ץ בלשונות הלעז, דבר שגרם לדבריו להרבה שיבושים בפירושו על המדרש; הרמד"ל עצמו היה בקי גדול בלשונות אלו, שהמדרש מרבה להביאן.

כתב ספר נוסף בשם "מראה כהן" (קראקא שמ"ט) ובו מפתח פסוקים ומראי מקומות לספר הזוהר וכן י"ז שערים לערכים ועניינים שונים.

לקריאה נוספת
------------

* יונה פרנקל, **מדרש ואגדה**, האוניברסיטה הפתוחה, כרך 3, עמ' 909–915.
* יעקב רייפמן, **אהל יששכר**, תולדות ר' יששכר הכהן בעל ספר "מתנות כהונה" וקורות ספריו (פרעמישל תרמ"ז).

קישורים חיצוניים
----------------

* מרדכי מרגליות (עורך כללי), "יששכר בער כ"ץ", **אנציקלופדיה לתולדות גדולי ישראל**, תל אביב: י' צ'צ'יק, תש"ו, עמ' 997-996, באתר היברובוקס
* ‏בראשית רבה עם פירוש מתנות כהונה ופירוש מהרז"ו, וילנא תרט"ו, באתר גוגל ספרים
* **מראה כהן**, קראקא שמ"ט 1589, באתר היברובוקס
* **מראה כהן**, אמסטרדם תל"ג 1673, באתר היברובוקס
* יששכר בר בן נפתלי כץ, דף שער בספרייה הלאומית

הערות שוליים
------------

1. ↑  שכן בספר 'אורי וישעי', ברלין תע"ד כתב נכדו מפורש אשר מקום מנוחת זקנו זה הוא בעיר שעברעשין.
2. ↑  בית העלמין העתיק בחברון נעם ארנון פורסם במסגרת הכנס השלישי של מחקרי חברון ויהודה (אתר מדרשת חברון)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007305575105171
* ISNI: 0000 0000 6692 0396
* LCCN: n87892612
* SELIBR: 269998
* VIAF: 4001491
* WorldCat: lccn-n87892612

 |
**פאלט** (בשוודית: **Palt**) הם כיסוני תפוחי אדמה שוודיים מסורתיים במילוי בשר, שיש להם גרסאות שונות.

מאפיינים
--------

פאלט נפוץ יותר בחלק הצפוני של שוודיה. המאכל מוגש באופן מסורתי עם חמאה וריבת חמוציות אדומות, וכוס חלב קר בצד. כל סוגי הפאלט עשויים מתפוחי אדמה גולמיים, בעוד שהכופתאות העשויות מתפוחי אדמה מבושלים מראש מכונים קרופקאקה. זה נותן לסוג הפאלט בשם פיטפאלט צבע כהה יותר בהשוואה.

 חמאה מוכנה בערימה להגשה על שולחן

וריאציות
--------

בלודפאלט (Blodpalt) הוא מאכל שוודי מיושן שעדיין נפוץ למדי בצפון שוודיה ובפינלנד. ההיסטוריה של המנה חוזרת לתקופה שבה משקי הבית השתמשו בזהירות בכל חלקי החיות כדי להשיג מספיק מזון.
בלודפאלט עשוי מדם (בקר או חזיר בדרום, איילים בצפון) מעורבב עם קמח כאשר הנפוצים ביותר הם שיפון, חיטה ו/או שעורה. לאחר שמאפשרים התפחה במשך הלילה, מוסיפים מחית תפוחי אדמה. לאחר מכן יוצרים את ה"בצק" בגושים ומרתיחים אותם עד שהם צפים למעלה. אז מגישים עם בשר חזיר מטוגן. המאכל הפך את המנה לארוחה מזינה הנאכלת לעיתים קרובות בחלק החשוך של השנה.

 כופתאת פיטפאלט
פיטפאלט (Pitepalt) הוא פאלט תפוחי אדמה והמומחיות של העיר Piteå, אם כי גרסאות נאכלות בכל המדינה. למאכל השוודי הזה יש גרסאות רבות כמעט כמו מספר משקי בית בפיטאה, אך המשותף להן הוא תערובת של קמח חיטה ושעורה (בעוד וריאנטים אחרים של פאלט תפוחי אדמה עשויים להשתמש בקמחים אחרים כגון שיפון, או לא לכלול את השעורה), ויכולים להיות מילויים אחרים מלבד בשר חזיר, כמו בשר בקר טחון, או אף אחד מהם, המכונה אז פלטפאלט (Flatpalt).

מנות דומות
----------

* קרופקאקה
* צפלינאי
* קרטופלקלסה
* ראספבול - מאכל נורווגי דומה.

לקריאה נוספת
------------

* פודינג שחור - סוג נוסף של מזון עשוי מדם. הזן השוודי נקרא "Blodpudding" (פודינג דם), והוא עדיין מאכל נפוץ בשוודיה כיום.
* רשימת כופתאות

קישורים חיצוניים
----------------

ויקישיתוף מדיה וקבצים בנושא **פאלט** בוויקישיתוף
* מתכון פאלט מנורלנד בשוודיה - מ-Norrmejerier
שייח' **אִסמאעיל אבו שנב** (בערבית: **إسماعيل أبو شنب**; 1950 – 21 באוגוסט 2003) היה מראשי תנועת החמאס ברצועת עזה וממייסדיה. אבו שנב שימש כאחד מדוברי התנועה לפני שנהרג בירי טילים ממסוק ישראלי לעבר מכוניתו ב-21 באוגוסט 2003. יחד עמו נהרגו גם שניים משומרי ראשו, האני אבו אלעמארין, ומא'מן רבוד.

אבו שנב היה פעיל פוליטי בכיר של החמאס. הוא נמנה עם השייכים אל המעגל המצומצם והקרוב ביותר למנהיג החמאס, שיח' אחמד יאסין, וככזה, לקח חלק בהליכי קבלת ההחלטות בתנועה.

אסמאעיל אבו שנב למד הנדסה באוניברסיטת קהיר והוסמך לתפקיד מהנדס. הוא כיהן בעברו כיושב-ראש אגודת המהנדסים ברצועת עזה, ולעיתים גם הרצה בפקולטה להנדסה באוניברסיטה האיסלאמית בעזה. הוא ריצה עונש של 10 שנות מאסר בישראל על מעורבותו בפעילות חבלנית. במסגרת פעילותו בחמאס, הוא הרבה להתראיין בכלי התקשורת השונים, ולייצג את התנועה. בעמדותיו הוא נחשב לסמן מתון יחסית, וכמשתייך לזרם הפרגמטי בחמאס (אשר מוכן לפשרות זמניות מול ישראל ומול הרשות הפלסטינית)- זאת לעומת מנהיגי חמאס בולטים אחרים, כגון עבד אלעזיז אלרנטיסי ומחמוד אלזהאר, אשר ייצגו את הזרם הדוגמטי והבלתי מתפשר.

בתקופה שלפני חיסולו, שררו מאמצים פנים פלסטיניים במטרה לשמור על הפסקת אש (הודנה) חד צדדית מול ישראל. פיגוע התאבדות אשר בוצע ימים ספורים לפני כן על ידי פעיל חמאס באוטובוס קו 2 בירושלים, ובו נרצחו 22 אזרחים ישראלים, תרם להחלטה הישראלית לחסל את אבו שנב. היה זה מסר ישראלי תקיף לחמאס, ולפיו כמו הבכירים הצבאיים בחמאס, גם מנהיגיה הפוליטיים של התנועה ברצועת עזה אינם מחוסנים מפגיעה. חיסולו של אבו שנב גרם לחמאס להודיע באופן רשמי על סיום ההודנה וחזרה לפעילות צבאית בהיקף מלא. 

חיסולו התקדימי של אבו שנב פתח את הדלת בפני התנקשויות וניסיונות חיסול של בכירים נוספים בהנהגה המדינית של החמאס, ובכללם שיח' אחמד יאסין, ד"ר עבד אל-עזיז רנטיסי, מחמוד א-זהאר, ואחרים. בנוגע לשאלה מדוע בחרה ישראל להתנקש תחילה דווקא באבו שנב, אשר נחשב כמתון יחסית בעמדותיו ותמך בהפסקת האש, מסתמן כי מדובר היה בבחירה משיקולים מבצעיים - שכן בניגוד לבכירים אחרים בחמאס, אבו שנב לא הקפיד להסתתר ולשנות את שגרת יומו. 

במסגרת ההתקפות הראשוניות של מבצע עופרת יצוקה ב-27 בדצמבר 2008, נהרג בסיכול ממוקד חסן אבו שנב, בנו של אסמאעיל.

לקריאה נוספת
------------

* שלומי אלדר, **להכיר את חמאס**, כתר הוצאה לאור, 2012, לפי מפתח בעמ' 403

קישורים חיצוניים
----------------

| עיינו גם בפורטל: |
| --- |
|  | **פורטל המזרח התיכון** |

* פליקס פריש ועלי ואקד, צה"ל התנקש בבכיר החמאס בעזה, באתר ynet, 21 באוגוסט 2003
* וולף בליצר, מי היה אסמאעיל אבו שנב?, CNN (באנגלית)
* ריאיון עם אבו שנב (באנגלית)

הערות שוליים
------------

1. ↑  Hamas terrorist Ismail Abu Shanab, Israel Ministry of Foreign Affairs
הקרנת הבכורה של הסרט איי לייק מייק בקאן, 1961, בתיה לנצט במרכז התמונה, פיטר פריי (מזוקן) מאחוריה
"**אַיי לייק מייק**" הוא מחזה מאת אהרן מגד שהפך לסרט ולמחזמר מצליח.

הפקה
----

המחזה בבימויו של ישראל בקר הוצג לראשונה בתיאטרון הבימה ב-20 בספטמבר 1956. בהפקה זו השתתפו: שמואל רודנסקי, ניורה שיין, טניה פרס, חנה'לה הנדלר, שלמה בר-שביט, רינה פז ועדה טל (טרייבמן). הפקה זו זכתה לרוב לביקורות חיוביות אך ירדה לאחר 127 הצגות. 

בשנת 1960 הופק סרט על בסיס המחזה, בבימויו של פיטר פריי ובהשתתפות גדעון זינגר, גאולה נוני, בתיה לנצט, זאב ברלינסקי, אילנה רובינא, אבנר חזקיהו וחיים טופול.

בשנת 1968 הוחלט להעלותו כמחזמר בתיאטרון גיורא גודיק בבימויו של יואל זילברג, ובו שיחקו בין היתר ליאור ייני, דליה פרידלנד, מוטי ברכאן, יגאל בשן, מוטי גלעדי, שלומית אהרון, טניה פרס ושולה חן. המחזמר זכה להצלחת ענק. גם הפזמונים מתוכו, למילותיו של חיים חפר וללחנים של דובי זלצר, הצליחו מאוד, בייחוד השירים "מה צריך בסך הכול בנאדם" ו"לחיי העם הזה". שירי המחזמר הוצאו באותה שנה על גבי תקליט (וכעבור מספר שנים גם על גבי דיסק). בסך עלתה הפקה זו כ-300 פעמים עד תחילת שנת 1970.

בשנת 2016 הועלה המחזמר שוב על ידי תלמידי בית צבי.

עלילה
-----

עלילת המחזה עוסקת באם שאפתנית ששומעת על בחור יהודי-אמריקאי צעיר, בן למשפחה עשירה בשם מייק, המבקר בישראל כתייר. היא מנסה לשדך אותו לבתה תמרה, על מנת שהמשפחה תוכל לנסוע יחד איתם לארצות הברית. בתמרה מאוהב גם קיבוצניק עני. המשפחה נכנסת לסחרור לקראת הפגישה עם מייק, אך הוא מצדו נקשר לישראל ורוצה להיות חקלאי בנגב.

המחזה הוא סאטירה על "החלום האמריקאי" של ישראלים רבים, ועל הערצת הכסף והמעמד שבאים לפעמים על חשבון אהבת אמת. שמו מזכיר את סיסמת הבחירות "איי לייק אייק" ("I like Ike)" של דווייט אייזנהאואר.

קישורים חיצוניים
----------------

* "איי לייק מייק", באתר ארכיון "הבימה"
* ליאור ייני - מה צריך בסך הכל בן אדם, סרטון באתר יוטיוב (אורך: 3:52)
* שיר הדיסקוטק - ליאור ייני ומשתתפי אי לייק מייק, סרטון באתר יוטיוב (אורך: 2:35)
* אי לייק מייק - "מה צריך בסך הכל בן אדם" בביצוע תלמידי בית צבי (2016), סרטון באתר יוטיוב (אורך: 4:26)

הערות שוליים
------------

1. ↑  רות אלמוג, חסרים לי אנשים כמו אהרן מגד, באתר הארץ, 30 במרץ 2016
2. ↑  "אי לייק מייק" ב"הבימה", דבר, 21 בספטמבר 1956
3. ↑  ביקורות:  
ב.צ. אמש בתיאטרון - איי לייק מייק בהבימה, הארץ, 23 בספטמבר 1956  
מיכאל הרסגור, חצים שתעו בדרך, קול העם, 28 בספטמבר 1956
4. ↑  הצגת בכורה של "איי לייק מייק", הארץ, 9 בדצמבר 1960  
יצחק שמור, "איי לייק מייק" על הבד, קול העם, 16 בדצמבר 1960
5. ↑  ביקורות:  
מנשה רבינא, תוים: "אי לייק מייק", דבר, 22 במרץ 1968  
אוליה זילברמן, בין בוחנת - איי לייק מייק, על המשמר, 29 במרץ 1968  
ת אטינגר, ציפי מנהלל, מעריב, 29 במרץ 1968  
נחמן בן-עמי, ערב הכלים המרהיבים, מעריב, 24 במרץ 1968
6. ↑  רפאל בשן, איך להוריד הצגה, מעריב, 20 בפברואר 1970
7. ↑    
שגיאות פרמטריות בתבנית:הארץ   
פרמטרי חובה [ 4 ] חסרים עכבר העיר, איי לייק מייק, באתר הארץ
**מרכז התמיכה של מוזיאון הסמית'סוניאן** (באנגלית: **Smithsonian Museum Support Center**, בראשי תיבות: **MSC**) הוא מתקן לאחסון ושימור של מכון סמית'סוניאן הממוקם בסוטלנד שבמרילנד, כשני קילומטרים מזרחית לוושינגטון הבירה.

במרכז התמיכה יותר מ-54 מיליון פריטים, המהווים כ-40% מכלל הפריטים של אוספי הסמית'סוניאן שאינם מוצגים לקהל הרחב. שאר הפריטים שלא מוצגים מאוחסנים במוזיאונים עצמם או במתקני אחסון אחרים. האוספים שוכנים בחמישה אגפים ממוספרים, המכונים "פודים" (Pods), כל אחד בערך בגודל מגרש פוטבול בן 3 קומות. הפודים כוללים שטחי אחסון של מעל 55,000 מטר רבוע. מגוון הפריטים המאוחסנים במרכז הוא נרחב. אפשר למצוא בו בעלי חיים וצמחים מיקרוסקופיים לצד עמוד טוטם בגובה של 44 מטר. הפריט הקדום ביותר המאוחסן במרכז התמיכה הוא מטאוריט מברזל המתוארך לתקופה של לפני 4.56 מיליארד שנים, ויש בו פריטים שמשומרים בטמפרטורה של 130 מעלות צלזיוס.

מרכז התמיכה נוסד במאי 1983, לאחר עשר שנות תכנון ושנתיים של בנייה. הוא הושק תחילה עם ארבעה "פודים" לאחסון לצד משרדים ומעבדות. הפוד החמישי הוקם באפריל 2007 בקצה המזרחי של מרכז התמיכה וכיום הוא מאכלס את "האוספים הרטובים" – רוב האוספים הביולוגיים של המוזיאון הלאומי להיסטוריה של הטבע (כ-25 מיליון דגימות). המקום בדרך כלל לא פתוח לקהל, אם כי לעיתים מתקיימים בו סיורים מיוחדים. במרחב המעבדות של מרכז התמיכה שוכנים מכון מוזיאון הסמית'סוניאן לשימור (אנ') (MCI), המעבדות לביולוגיה אנליטית (LAB), מחלקות שונות מהמוזיאון הלאומי להיסטוריה של הטבע, הארכיון הלאומי האנתרופולוגי (NAA), ארכיון הקולנוע למדעי האדם (HSFA), היחידה הביו-סיסטמטית ע"ש וולטר ריד (אנ') (WRBU), וכן סניף ספריות מכון הסמית'סוניאן.

ראו גם
------

* גני הסמית'סוניאן

קישורים חיצוניים
----------------

* אתר האינטרנט הרשמי של מרכז התמיכה של מוזיאון הסמית'סוניאן
* אתר סניף הספרייה של מרכז התמיכה

הערות שוליים
------------

1. 1 2  Museum Support Center, The Smithsonian Institution
2. ↑  Megan Gambino, "Dan Brown’s Smithsonian: Fact or Fiction?". OCTOBER 13, 2009. SMITHSONIAN.COM
3. ↑  Museum Support Center Library, Smithsonian Libraries
הרב **חיים אליעזר בן ציון ברוק** (ה'תרס"ד, 1904 – י"ד בתשרי ה'תשמ"ו, 29 בספטמבר 1985) היה מייסד וראש ישיבת בית יוסף נובהרדוק בירושלים, תלמידו של הסבא מנובהרדוק.

ביוגרפיה
--------

ברוק נולד בשנת ה'תרס"ד בעיר רוגצ'וב שבבלארוס, להוריו בנימין ורחל קריינא. הוא החל ללמוד בישיבת תומכי תמימים בלובביץ' ונדד איתה לקרמנצ'וג בעת מלחמת העולם הראשונה, שם בחר לעבור ללמוד בישיבת נובהרדוק.

בעת לימודיו בישיבה סייע בפתיחת סניפים נוספים שלה ברחבי ליטא. בתום לימודיו נישא ללאה, בתו של הרב יצחק גולדברג. לאחר נישואיו התגורר בביאליסטוק, ובשנת 1934 עלה לישראל והתמקם בתל אביב, שם הקים סניף של ישיבת נובהרדוק. בשנת 1938 עבר לירושלים, הקים גם בה סניף של ישיבת נובהרדוק ועמד בראש הישיבה, בה הנהיג את שיטת המוסר על פי דרכו של הסבא מנובהרדוק.

במהלך מלחמת העצמאות נפצע מאש הלגיון הירדני, והחלים לאחר כארבעה חודשים.

לרב ברוק ורעייתו נולדו שלושה בנים ושלוש בנות. 

ברוק נפטר בערב חג הסוכות, י"ד בתשרי ה'תשמ"ו. לאחר פטירתו נקראו על שמו רחובות בבית שמש ובביתר עילית.

קישורים חיצוניים
----------------

* אליעזר בנציון ברוק, דף שער בספרייה הלאומית

הערות שוליים
------------

1. 1 2 3 4  רבי בן ציון ברוק, באתר אישי ישראל, ‏2018-01-28
2. ↑  בית שמש: הראשונה בארץ שמנציחה את זקן רבני מרוקו, באתר JDN, ‏27 באוגוסט 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007305648905171
* ISNI: 0000 0004 0206 9861
* LCCN: nr93009894
* VIAF: 297383579
* WorldCat: lccn-nr93009894

 |
**אלון ארבץ** (נולד ב-1988) הוא יזם ישראלי בתחום הסייבר והמייסד של חברת ״אינטסייטס״ (IntSights), אשר נמכרה בשנת 2021 בסכום של 350 מיליון דולר. בשנת 2023 הוציא לאור את הספר "ההגנה הטובה ביותר", על תעשיית הסייבר הישראלית.

ביוגרפיה
--------

אלון ארבץ נולד בתל אביב והוא בנם הבכור של שמואל ומיכל ארבץ וגדל בהרצליה וברעננה. הוא למד בתיכון בית הספר המדעי-ישיבתי כפר בתיה ובשנת 2006 החל ללמוד בישיבת ההסדר ירוחם. בשנת 2008 התגייס ליחידת אגוז, אך לאחר חצי שנה נפלט מהמסלול עקב פגיעה בשמיעה, ועבר ליחידה 8200. הוא שירת שם בתחום הסייבר.

לאחר שחרורו מצה"ל, בשנת 2011, למד בישיבת ההסדר בעתניאל במשך כשנה, ולאחר מכן החל ללמוד משפטים וחשבונאות באוניברסיטת תל אביב. במהלך לימודיו, הקים ארבץ את ״כנפי כסף״, חברה לתועלת הציבור שהתמקדה בחינוך פיננסי לצעירים ונוער, ואת חברת ״סייבר סקול״ שעסקה בלימודי סייבר לנוער, בארץ ובארצות הברית. ״סייבר סקול״ נמכרה בשנת 2015 למשקיע פרטי.

ארבץ הפסיק את לימודיו באוניברסיטה בשנת 2015 והקים, יחד עם גיא ניצן וגל בן דוד, את ״אינטסייטס״ (IntSights), סטארטאפ בתחום הסייבר, שפיתח מערכת מודיעין לארגונים מהמגזר הפרטי בכל העולם. החברה גייסה 70 מיליון דולר ונמכרה בשנת 2021 לחברת ראפיד7 האמריקנית ב-350 מיליון דולר. ארבץ השלים את התואר במשפטים בשנת 2018.

בינואר 2023 יצא לאור ספרו ״ההגנה הטובה ביותר״, בהוצאת סלע מאיר, על תעשיית הסייבר הישראלית. הספר מבוסס על ראיונות שקיים ארבץ עם בכירי התעשייה, ביניהם: גיל שויד, נדב צפריר, ניר צוק ושלו חוליו, ועל סיפורו האישי.

בשנת 2023 הקים ארבץ את הסטארטאפ ״פוינט פייב״, העוסק בניהול עלויות של תשתיות ענן, והוא משמש בו כמנכ"ל.

חיים אישיים
-----------

ארבץ נשוי לסמדר, אב לארבעה ומתגורר באור עקיבא.

קישורים חיצוניים
----------------

* אתר למנויים בלבד אמיתי זיו, אלון ארבץ, 32, באתר TheMarker‏, 2 בנובמבר 2020
* אלון ארבץ - מסיד צנוע לאקזיט של 350 מיליון דולר, עוד פודקאסט לסטארטאפים
* יזמים? חפשו את האבולוציה הגדולה הבאה (באנגלית), הרצאת TEDX של אלון ארבץ במכללה האקדמית בית ברל
* הדמויות המשפיעות בסייבר - אלון ארבץ: היזם הסדרתי שחוקר את הצלחת הסייבר, tech12

הערות שוליים
------------

1. 1 2  אתר למנויים בלבד עמרי זרחוביץ', עכשיו זה רשמי: IntSights נמכרת לראפיד-7 תמורת קרוב ל-400 מיליון דולר, באתר TheMarker‏, 19 ביולי 2021
2. 1 2  דנה גוטרזון, ‏מייסד NSO: "מסתבר שההייטק הישראלי יודע להביע עמדה - וזה חשוב", באתר ‏מאקו‏, 22 בפברואר 2023
3. 1 2  לא מחפש את האקזיט הבא, באתר ערוץ 7, ‏2023-03-09
4. ↑  כנפי כסף - ארגון סטודנטיאלי לחינוך פיננסי בישראל, באתר kesef-1
5. 1 2  אחרי שעשה אקזיט ב-400 מיליון דולר, הסרוג אלון ארבץ "התפנק" בסקודה, באתר כיפה, ‏2021-12-30
6. 1 2  "פגיעה בהיי-טק תמשוך איתה את כל המדינה למטה", באתר ynet, 10 בפברואר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012277865205171
* LCCN: n2023039143
* VIAF: 289167802873217771053
* WorldCat (עם VIAF): 289167802873217771053

 |
**לא תשתוק** היא תנועה בחברה החרדית, הקוראת להשמעת קולם של נפגעי ונפגעות אלימות במגזר החרדי ולתמיכה קהילתית בהם. בטאון "צריך עיון" תיאר זאת כ"MeToo חרדית".

כיום עמותת "הנני - למען הקהילה" עוסקת בפעילות הציבורית ועמותת מגן עוסקת בסיוע משפטי וטיפולי לנפגעים.

רקע ופעילות
-----------

באוקטובר 2015, פרסמה אביגיל היילברון (קרלינסקי), חרדית מבית ליטאי, פוסט בפרופיל הפייסבוק האישי שלה שעסק בתחושת הביטחון של נשים. בעקבות פניות רבות שהיא קיבלה מנשים מהחברה החרדית שנפגעו בתקיפות, היא החליטה לפתוח עמוד פייסבוק בשם "לא תשתוק", וצרפה אליה את צביקי פליישמן ורחל גוטליב רושגולד, גם הם מהחברה החרדית. את השם לדף ולתנועה נתן שותפה של היילברון ליוזמה, יעקב מתן, משורר חרדי. עמוד הפייסבוק הזה הפך לכתובת עבור ילדים נפגעי עבירות בחברה החרדית והוביל לשיח על פגיעות
. לאחר מספר שנות פעילות החליטה היילברון שלא לקחת חלק פעיל בניהול עמותת "לא תשתוק", שהתפרקה כעבור זמן מה בהוראת רשם העמותות.

מרכז הסיוע מגן לקח על עצמו את האחריות לדף הפייסבוק ולהמשך הסיוע לנפגעי אלימות בחברה החרדית, ואף הוסיף את ההאשטג "לא תשתוק" ללוגו שלו.

ב-2021, בעקבות פרשת חיים ולדר ותגובות ההנהגה הרבנית החרדית להתאבדותו התעוררה התנועה בעוצמה גדולה, ואקטיביסטים חרדים רבים חברו לקריאה לשינוי ולהפסקת ההשתקה בחברה החרדית. באותה שנה ארגנו פעילות חרדיות את מחאת בית יעקב הראשונה מסוגה כמחאה על המשך העסקתה של צביה רוטנברג כמנהלת סמינר מעלות בית יעקב החרדי, לאחר שמספר תלמידות לשעבר התלוננו שפגעה בהן

בשנת 2022 הקימה היילברון יחד עם שרי קרויזר,יעקב מתן ואקטיביסטים חרדים נוספים את עמותת "הנני - למען הקהילה" שנועדה להמשיך ולהעצים את תנועת לא תשתוק בקרב הקהילה החרדית, ולחזק את התמיכה הקהילתית לנפגעי תקיפה בקרב המגזר החרדי.

בשנת 2023 עלה בהוט סרט תיעודי "השמיעי קולך" על סיפורה של התנועה ושל ארבעת הנשים החרדיות המובילות אותה: אביגיל היילברון, שרי קרויזר, הדסה ברוך וגל רוסאייב

התנועה מתחזקת בשנים האחרונות בעקבות עבודה מאומצת של אקטיביסטיות ואקטיביסטים חרדים הפועלים לקידום תמיכה בנפגעי ותקיפה במגזר החרדי ולהעלאת המודעות לנושא באמצעות קמפיינים, לובי פוליטי, הפגנות, גיוס המונים ועבודה עם גורמי סמכות חרדיים

קישורים חיצוניים
----------------

* אתר האינטרנט הרשמי של לא תשתוק
* הדף הרשמי בפייסבוק
* סדקים בחומת ההשתקה: האם יש שינוי בחברה החרדית ביחס לפגיעות? - מאמרה של ד"ר שרה זלצברג, במקור ראשון, 01/04/2021
* הסרט השמיעי קולך (HOT8) - הפרומו הרשמי - סיפורן של הנשים החרדיות שהחליטו לא לשתוק יותר.

הערות שוליים
------------

1. ↑  "מה שהם קוראים אהבה" באתר "צריך עיון"
2. ↑  אתר למנויים בלבד נתי טוקר, "לא תשתוק": החרדיות שהחליטו להילחם בתופעת ההטרדות במגזר, באתר TheMarker‏, 1 במאי 2017
3. ↑  ארגון 'הנני' למען נפגעות תקיפה במגזר החרדי!
4. ↑  "השמיעי קולך" - הפרומו הרשמי!
5. ↑  מ-ה-פ-כ-ה? הציבור החרדי החליט למרות רבניו להאמין לנפגעות ונפגעי תקיפה onlife, 03/01/2022
6. ↑  הנשים החרדיות מצטרפות למאבק: יפגינו מול מטה האו"ם במחאה על השתיקה בנושא הנשים הישראליות  
חרדים ופעילים חברתיים מפגינים מול ביתו של השר פרוש במחאה על הסיוע לעבריין ברלנד  
אימהות לצרה: הנשים שילדיהן נפגעו על ידי מורה בגן מסרבות לשתוק
7. ↑  "רעידת אדמה בעוצמה שכזו היא דבר נדיר": כך משפיעות פרשות ולדר ומשי זהב על המגזר החרדי
8. ↑  אריאלה שטרנבך, התפתחות בפרשת מנהלת הסמינר שנטען כי פגעה: "קיימת סכנה ממשית לנערות", באתר חדשות 13, 28 במרץ 2022
תבליט בכתב ההירוגליפי בשפה הלווית, נבנה על ידי שופילוליומש השני, הכתובת נמצאה בבריכת המים של העיר העליונה. הכתובת מתארת את כיבושיו כולל כיבוש תַרְחוּנְתַשַש הכתובת מאירה אור על המלחמות הפנימיות שהתחוללו בתקופה זאת ברחבי האימפריה החתית
**שוּפִּילוּלְיוּמַש השני** היה המלך האחרון של האימפריה החתית בין השנים 1207–1178 לפנה"ס, ובנו של ארנוואנדש השלישי. המידע אודותיו מגיע מתוך הירוגליפים אנטליים, המתארים מלחמות בין החתים לבין **תרהונטסה** ו**ממלכת אלשיה** שבקפריסין.

ההירוגליפים מתארים מצב של חוסר יציבות פוליטי בממלכה החתית היות ששופילוליומש בזז את תַרְחוּנְתַשַש (אנ'), עיר חתית חשובה, שהייתה בירת הממלכה בתקופת שלטונו של מוותליש השני.

ממלכתו של שופילוליומש השני חרבה בסוף שנות ה-70 של המאה ה-12 לפנה"ס, ככל הנראה בעיקר עקב פלישת גויי הים לאגן המזרחי של הים התיכון, במסגרת משבר תקופת הברונזה המאוחרת.

לקריאה נוספת
------------

* Michael Roaf, **Cultural Atlas Of Mesopotamia and the ancient near east**, 1991.

קישורים חיצוניים
----------------

ויקישיתוף מדיה וקבצים בנושא **שופילוליומה השני** בוויקישיתוף
* החתים, באתר "הכול על־אודות טורקיה"
* החתים, באתר היסטוריית העולם
* שופילוליומש השני, באתר על מלכי החתים

|  |  |  |
| --- | --- | --- |
| **הקודם**:**ארנוואנדש השלישי** | **מלכי החתים** | **הבא**:**אין** |
|  |
| --- |
| 
בערך זהנעשה שימושבסימנים מוסכמיםמתחום המתמטיקה.להבהרת הסימניםראו סימון מתמטי. |

**מולטי קבוצה** (לעיתים נקראת "רב קבוצה") היא קבוצה שבה יש חשיבות לחזרה, כלומר איברים יכולים להופיע יותר מפעם אחת. בדומה לקבוצה רגילה, במולטי קבוצה אין חשיבות לסדר. ה"ריבוי" של איבר בקבוצה הוא מספר הפעמים שהאיבר מופיע בקבוצה.

לדוגמה, המולטי קבוצה {\displaystyle \{a,a,b\}} היא מולטי קבוצה בת שלושה איברים: האיבר a עם ריבוי 2 והאיבר b עם ריבוי 1. כיוון שיש חשיבות לחזרה, היא *אינה זהה* למולטי קבוצה {\displaystyle \{a,b\}}, שבה שני איברים והמספר 1 מופיע בה רק פעם אחת. כיוון שאין חשיבות לסדר, מולטי קבוצה זו *זהה* למולטי קבוצה {\displaystyle \{b,a,a\}}.

הגדרה
-----

מולטי קבוצה מוגדרת על ידי זוג סדור {\displaystyle (A,f)} כאשר A היא קבוצה רגילה המכילה את האיברים השונים בקבוצה (כל איבר מופיע בה פעם אחת, שכן זו קבוצה רגילה ואין בה חשיבות לחזרה), ו-{\displaystyle f:A\rightarrow \mathbb {N} } היא פונקציית הריבוי שמקבלת איבר בקבוצה ומחזירה את הריבוי שלו, כלומר מספר הפעמים שהאיבר מופיע במולטי קבוצה.

העוצמה של מולטי קבוצה סופית היא סכום הריבויים של איבריה: {\displaystyle \sum \_{x\in A}f(x)}.

לדוגמה, המולטי קבוצה {\displaystyle \{a,a,b\}} מוגדרת על ידי הזוג הסדור {\displaystyle (\{a,b\},f)} כאשר {\displaystyle f:\{a,b\}\rightarrow \mathbb {N} } מוגדרת על ידי {\displaystyle f(a)=2,f(b)=1}. עוצמה המולטי קבוצה היא {\displaystyle f(a)+f(b)=2+1=3}.

יחס ההכלה מוגדר על מולטי קבוצות באופן הבא: עבור מולטי קבוצות {\displaystyle M\_{1}=(A\_{1},f\_{1}),M\_{2}=(A\_{2},f\_{2})}, מתקיים {\displaystyle M\_{2}\subseteq M\_{1}\iff A\_{2}\subseteq A\_{1}\ and\ \forall a\in A\_{2}:f\_{2}(a)\leq f\_{1}(a)}.

לעיתים כותבים את המולטי קבוצה באופן מקוצר, כך: עבור מולטי קבוצה עם איברים {\displaystyle x\_{1},...x\_{n}} עם ריבויים {\displaystyle a\_{1},...a\_{n}} בהתאמה, כותבים {\displaystyle \{x\_{1}^{a\_{1}},x\_{2}^{a\_{2}},x\_{n}^{a\_{n}}\}}. לדוגמה, את המולטי קבוצה {\displaystyle \{a,a,a,b,c,c\}} ניתן לכתוב בקיצור {\displaystyle \{a^{3},b,c^{2}\}}.

מספר המולטי קבוצות
------------------

מספר המולטי קבוצות בגודל k שניתן לבחור מתוך קבוצה (רגילה) בת n איברים מסומן {\displaystyle \left(\!\!{n \choose k}\!\!\right)}. לדוגמה, בקבוצה \{a,b,c\} יש 3 איברים, וניתן לבחור מתוכה 6 מולטי קבוצות שונות בגודל 2: {\displaystyle \{a,a\},\{b,b\},\{c,c\},\{a,b\},\{a,c\},\{b,c\}}. לכן מתקיים: {\displaystyle \left(\!\!{3 \choose 2}\!\!\right)=6}. באופן כללי, מתקיים השוויון הבא: {\displaystyle \left(\!\!{n \choose k}\!\!\right)={n+k-1 \choose k}}, כאשר {n \choose k} הוא המקדם הבינומי.

יישומים
-------

למולטי קבוצה שימושים בקומבינטוריקה. כך לדוגמה מספר הפתרונות השלמים האי־שליליים למשוואה {\displaystyle x\_{1}+x\_{2}+...+x\_{n}=k} שווה ל-{\displaystyle \left(\!\!{n \choose k}\!\!\right)}. בתורת הגרפים, משתמשים במולטי קבוצה כדי להגדיר את מושג המולטיגרף. למולטי קבוצה שימושים רבים גם במדעי המחשב.

קישורים חיצוניים
----------------

* Richard P. Stanley, Enumerative Combinatorics Chapter 1.2, second edition, 2011
* מולטי קבוצה, באתר MathWorld (באנגלית)
**ביזון היערות** (שם מדעי: *Bison bison athabascae*) הוא תת-מין של הביזון האמריקאי הנפוץ ביערות הצפוניים של ארצות הברית וקנדה וגדול הרבה יותר מביזון המישורים. כמו מצב השימור של המין גם הביזון היערוני במצב "קרוב לסיכון".

מאפיינים
--------

ביזון היער יכול להגיע למשקל של 900 ק"ג אצל הזכרים, ו 540 ק"ג אצל הנקבות. והוא המין היבשתי הגדול ביותר באמריקה הצפונית. הוא שונה מקרובו שבערבה בגודלו, בשערו הכהה ביותר ורעמת הגב החומה שלו, בשיער הדליל באזור הזקן ובקרניו הגדולות.

לביזון היערות יש קרניים מפותלות שמצביעות כלפי מעלה ושיער על הסנטר הדומה לזקן. ראשם וכתפיהם גדולים בהשוואה לאחוריהם, עם גבנון בולט לפני הרגליים הקדמיות. גיבנת ביזון העץ עולה כמעט ישר מהצוואר ואז משתפלת כלפי מטה אל הירכיים. מבנה העצם של הגיבנת הענקית הקדמית הזו התפתח בביזון היערות כדי לתמוך במבנה שרירים מסיבי המסייע להם לטאטא את ראשם בשלגים צפוניים עמוקים כדי לגשת לעשבים ושקעים בחורף. יש להם מעיל צפוף של שיער רך ועמיד שאינו חלול כמו קריבו של איילים וכבשים, אלא דומה יותר לשיער אדם. צבע השיער נע בין חום כהה לשחור לאורך הרגליים וגוף תחתון, לחום בהיר לאורך הגיבנת.

אוכלוסיות הביזון נמצאות בעיקר ביערות טייגה באלסקה, יוקון, הטריטוריות הצפון-מערביות, צפון קולומביה הבריטית, צפון אלברטה ובצפון מזרח ססקצ'ואן. שם הם ניזונים מעצים מחטניים שונים ומשורשים ועשבים, שורדים גם בחורפים האכזריים ומתגוננים נגד טורפים חזקים כמו זאבים.

האוכלוסיות מתמעטות עקב אובדן היערות לטובת בנייה ומרעה, ציד והתערבות עם ביזוני הערבה, מה שמחליש אותם גנטית. בעבר הם ניצודו בהמוניהם אבל היום מוגנים ביותר הן בארצות הברית והן בקנדה.

גלריה
-----

* 
* 
* 
* 
* 
* 
* נקבת ביזון מניקה עגלנקבת ביזון מניקה עגל

קישורים חיצוניים
----------------

ויקישיתוף מדיה וקבצים בנושא **ביזון היערות** בוויקישיתוף
* ביזון היערות, באתר ITIS (באנגלית)
* ביזון היערות, באתר NCBI (באנגלית)
* ביזון היערות, באתר GBIF (באנגלית)

הערות שוליים
------------

1. ↑  Wood Bison (Bison bison athabascae), www.adfg.alaska.gov

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539475105171

 |
**שגיאה בביטוי: אופרנד < בלתי צפוי**

**אנארס רוסנקראנץ לינגור** (בדנית: **Anders Rosenkrantz Lindegaard**; נולד ב-13 באפריל 1984) הוא שחקן כדורגל דני המשחק כשוער בקבוצת הלסינגבורג.

אנארס התחיל את הקריירה באודנסה בולקלוב אך עזב בעקבות מחסור בהזדמנויות לתפוס מקום בהרכב הראשונה. הוא עשה את הפריצה שלו בזכייה בגביע הנורווגי עם אולסון ב-2009. הוא נבחר לשוער השנה בדנמרק ונורווגיה ב-2010 ולאחר מכן עבר למנצ'סטר יונייטד, שם הוא משחק עד 2015.

קריירת מועדונים
---------------

אנארס נולד באחד מפרוורי אודנסה והתחיל את קריירת המשחק שלו במועדון אודנסה בולקלוב שמשחקת בליגת העל הדנית. ב-19 בנובמבר 2006 ערך את הופעתו הבכורה בבוגרים בניצחון 3-1 על סילקבורג א.פ. ב-30 ביולי 2009 ערך את הופעתו הבכורה במסגרת אירופית בניצחון 4-3 על רבוטניצ'קי קומטל סקופיה המקדונית. בתקופתו באודנסה היה לשוער שני כמחליפו של ארק אוניזקו והושאל לקולדינג בה ערך 10 הופעות. בקיץ 2009 הושאל לאולסון עמה זכה בגביע הנורווגי, בתום ההשאלה לאולסון חתם בקבוצה באופן קבוע, ב-2010 זכה בתור שוער השנה בנורווגיה ודנמרק. 

ב-27 בנובמבר 2010 חתם בקבוצה האנגלית מנצ'סטר יונייטד בחוזה ל-3 שנים וחצי. לינגור היה מנוע לשחק בקבוצה עד פתיחת חלון העברות הבא ב-1 בינואר. ב-29 בינואר 2011 הוא ערך את הופעת הבכורה שלו בקבוצה בניצחון 2-1 על סאות'המפטון במסגרת הסיבוב הרביעי של הגביע האנגלי. ב-9 בפברואר 2011 הוא ערך את הופעתו הבכורה באולד טראפורד בניצחון 1-0 על קראוולי טאון בגביע. במרץ 2011 הוא עבר ניתוח בברך שהשאיר אותו מחוץ למגרשים למשך חמישה שבועות.

ב-31 באוגוסט 2015 חתם לשנתיים בווסט ברומיץ' אלביון. ב-21 בספטמבר ערך את הופעתו היחידה בקבוצה בהפסד 3-0 לנוריץ' סיטי בגביע הליגה. ב-23 בינואר 2016 הושאל לפרסטון נורת' אנד עד לסוף העונה. ב-2 בפברואר ערך את הופעתו הבכורה בתיקו 0-0 נגד דרבי קאונטי. ב-2 ביולי חתם באופן קבוע בקבוצה. ב-21 בספטמבר 2017 חתם בברנלי. לאחר שנתיים בהם לא שותף באף משחק ליגה חתם בקבוצת הלסינגבורג.

### נבחרת דנמרק

לינגור ייצג את דנמרק במסגרות הנבחרות עד גיל 19, ובנבחרת עד גיל 20 ולאחר מכן בנבחרת הבוגרת. הוא ערך את הופעת הבכורה שלו במדי נבחרת דנמרק עד גיל 19 בספטמבר 2002 ושיחק במוקדמות אליפות אירופה 2003 עד גיל 19 בניצחון 1-0 על שווייץ. הוא שיחק 6 משחקים בנבחרות הצעירות עד ספטמבר 2003.

ב-7 בספטמבר 2010 ערך את הופעתו הבכורה בנבחרת הבוגרת בניצחון 1-0 על איסלנד. ב-8 באוקטובר 2010 נכנע לינדגארד לכריסטיאנו רונאלדו בהפסד 3-1 לפורטוגל. לינגארד נכלל בסגל הנבחרת ליורו 2012.

קישורים חיצוניים
----------------

ויקישיתוף מדיה וקבצים בנושא **אנארס לינגור** בוויקישיתוף
* אנארס לינגור, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת דנמרק – יורו 2012** |
| --- |
| 1 אנדרסן • 
2 כ. פאולסן • 
3 קר • 
4 אגר • 
5 ס. פאולסן • 
6 יאקובסן • 
7 קוויסט • 
8 אריקסן • 
9 קרון דהלי • 
10 רומדאל • 
11 בנדטנר • 
12 ביילאנד •
13 אוקורה • 
14 שונה •
15 סילברבאוור •
16 לינגור •
17 פדרסן •
18 ואס •
19 ג'. פאולסן •
20 קאלנברג •
21 זימלינג •
22 שמייכל •
23 מיקלסן •
מאמן: אולסן | דנמרקדנמרק |
"**אֲבִי זְקֵנִי**" (1970) היא יצירת אמנות מאת האמן הישראלי משה גרשוני.

תיאור
-----

העבודה "אבי זקני" מורכבת מתצלום משפחתי של משפחה יהודית, הלבושה בבגדים מסורתיים כהים. התמונה נלקחה מן האלבום המשפחתי של גרשוני ומציגה את אב סבו של האמן, וסביבו שאר בני המשפחה. אחד מן הילדים בתצלום הוא סבו של גרשוני. סביב ראשו של אב המשפחה צייר גרשוני עיגול רחב. בצד התצלום הצמיד גרשוני, בעזרת סלוטייפ שקוף, טקסט הכתוב במכונת כתיבה:  
**אבי זקני, משה בן פלוני, גלף עץ.  
פלוצק, פולין, 1910.  
נקודת-ציון בחלל-זמן. בחרתי בנקודה זו בגלל מירב אפשרויות ההתייחסויות (שלי?) אליה וממנה.**

בשנת 1971 הוצגה העבודה בתערוכה "מושג + אינפורמציה", שהתקיימה במוזיאון ישראל (02/02/1971 - 05/03/1971). ההתייחסות אליה העמידה במרכז את החידוש שבתצלום "רדי מייד". אולם, תיאור פרשנות מאוחרת של שרה בריטברג-סמל, מציגה אותה כביטוי מקדים ליצירתו של האמן. "כבר ברגע הרדיקלי ההוא", כותבת בריטברג-סמל, "בחר גרשוני תצלום של משפחתו בפולין, משפחה דתית, גלותית, חמולתית, טיפוסית מאירופה - זן נכחד. [...] הכל כבר כאן, בתצלום הזה: האישי, האוטוביוגרפי, השייכות, הזיכרון "משם", הילדים, האמנים. בעבודה רדיקלית מ-1970, [...] אפשר למצוא רמזי בדיעבד לחומרים שיזינו את לידתו השנייה כציייר, ב-1980".

את העיסוק ב"גלות", ניתן להסיק גם מהשוואה ליצירה צילומית דומה של גרשוני - "בנדיקטוס" (1974), שבה עשה האמן שימוש בתמונות של אביו ובכתובת "ציונית": "אבי נולד בפולניה 1904. למד חקלאות בצרפת. עלה לארץ בשנת 1929. נטע פרדסים.".

בהתייחסו אל העבודות המושגיות של גרשוני, כתב גדעון עפרת כי "קרע החלל והזמן ביצירת גרשוני מתגלה לנו כקרע של ערגה למקום אחר ולזמן אחר, אל רחם של תרבות אותוריטטיבית, אל חסות טרנסצנדנטלית-אותוריטטיבית ואל רחם אוטוביוגרפית של ילדות ומשפחתיות."

בשנת 2008 יצר גרשוני, על בסיס התצלום, ספר אמן בשם "עוד אני הולך אליו והוא לא ישוב אלי", בטכניקה של תצריב צילומי ב"הראל מדפיסים ומוציאים לאור".

הערות שוליים
------------

1. ↑  ברייטברג-סמל, שרה, **גרשוני\***, מוזיאון תל אביב לאמנות, תל אביב, 2010, עמ' 52
2. ↑  גדעון עפרת, "גרשוני באפור", **סטודיו**, 40, ינואר 1993; פורסם גם ב-גרשוני באפור: העבודות המושגיות, באתר המחסן של גדעון עפרת, 16 בינואר 2011
3. ↑  ראו: רותי דירקטור, "משה גרשוני, דפוס הראל, יפו", הצופה, 23 בספטמבר 2008

| **משה גרשוני** |
| --- |
| פיסול | הנייר נראה לבן מבחוץ אבל בפנים הוא שחור (1970) • אבי זקני (1970) • יד ענוגה (1978) • מי ציוני ומי לא (1979) • בדם ליבי (1980) • אטימה אדומה: תיאטרון (1980) • חייל! חייל! (1981) • תשיר, חייל: (1981) • איזה חייל נהדר (1982) • ח"י רקפות (1984) • אבינו מלכנו (1984) • קדיש (1984) • יצחק יצחק (1985) • במראה ובחידות (1986) • י"ג תחריטים לשירי חיים נחמן ביאליק (1987) • בודפשט (1988-1987) • צדק לפניו יהלך (1988-1987) • ללא כותרת (מגן דוד שחור) (1992) • ללא כותרת (אל מלא רחמים) (1996-1995) |  |
**סן-אנדרה** (בצרפתית: **Saint-André**) הוא מותג של גבינת חלב פרה משולשת צרפתית. (גבינת שמנת משולשת או גבינת קרם פרומאז' משולשת היא גבינה המכילה יותר מ-75% שומן בחומר היבש שלה, כלומר, כ-40% שומן בכל נפח הגבינה, בשפה הצרפתית: triple crème).

מאפיינים
--------

סן-אנדרה היא גבינה רכה בתוכה, עם ציפוי לבן אבקתי של עובש מבחוץ. הגבינה מיוצרת בצורת גליל של 200 גרם, קוטר 6 ס"מ וגובה 5 ס"מ. הגבינה פותחה ויוצרה במקור על ידי מפעל הגבינות Soulié התעשייתי ב־Villefranche-de-Rouergue, במחוז אוורון. היא מיוצרת כעת ב-Vire, במחוז קלבדוס. יש לה מרקם חמאתי רך, קליפה אכילה חריפה, וטעמה כמו הגרסה האינטנסיבית של גבינת הברי.

ייצור וצריכה
------------

השמנת מתווספת לגבינה במהלך הייצור. תהליך ההבשלה נמשך כ-30 יום. תכולת השומן של סן אנדרה היא כה גבוהה במיוחד (כ-75%) שהיא יכולה לגרום לטעם של יין לבן להרגיש כחמוץ ומתכתי; היצרן ממליץ על קרום של באגט ובירה קלה או פשוט פרוסת אגס כהשלמה מתאימה יותר לצריכת הגבינה. דווח על יינות שרדונה מיושנים בחביות עץ אלון, אשר נוטים להיות נמוכי חומציות כדי שיוכלו להשלים את הסן-אנדרה.

בספטמבר 2016 חידש המותג את הלוגו והאריזה של הגבינה, כדי לאמץ עיצוב מודרני יותר בשיתוף עם Favoreat design, סוכנות לעיצוב גרפי בברוקלין. הלוגו החדש אויר ביד על ידי הוגו שבאלייה.

קישורים חיצוניים
----------------

ויקישיתוף מדיה וקבצים בנושא **סן-אנדרה** בוויקישיתוף

הערות שוליים
------------

1. ↑  "St. André Cheese"

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סן-אנדרה (גבינה)"**.
**אה"מ ברמינגהאם** הייתה האונייה המובילה של קבוצת ברמינגהאם של שלוש סיירות קלות מסדרת טאון שנבנו על ידי הצי המלכותי. הספינות האחיות שלה היו לואוסטופט ונוטינגהאם. שלוש הספינות היו כמעט זהות לקבוצה השלישית של ספינות מסדרת טאון, אך עם תותח 6 אינץ' (150 מילימטרים) נוסף על המצודה.

היסטוריה
--------

ברמינגהאם, סיירת קלה בעלת שני מדחפים, נבנתה באלסוויק, הושקה ב-7 במאי 1913 והושלמה ב-30 בינואר 1914. היא הצטרפה לשייטת הסיירות הקלות הראשונה של הצי הגדול ב-1914, וביקרה בקיל ביוני אותה שנה.

ב-9 באוגוסט 1914, היא הבחינה ב- U-15, שמנועיה כשלו והיא צפה על פני השטח בערפל כבד, ליד פייר אייל. הצוות של ברמינגהאם יכל לשמוע פטישים מתוך הצוללת מניסיונות תיקון, ולכן ירה עליה אך החטיא. כשהצוללת החלה לצלול, היא נגחה בה וחתכה אותה לשניים. U-15 ירדה למצולות עם כל אנשי צוותה, ההפסד הראשון של צוללת מפגיעת ספינת מלחמה של האויב.  ברמינגהאם גם הטביעה באותה שנה שתי ספינות סוחר גרמניות והשתתפה בקרב מפרץ הלגולנד ב-28 באוגוסט, ובקרב שרטון דוגר בינואר 1915.

בפברואר, היא הצטרפה לשייטת הסיירות הקלות השנייה, ותקפה צוללת ב-18 ביוני 1915 ללא הצלחה.

 ברמינגהאם תחת אש בקרב יוטלנד
היא גם השתתפה בקרב יוטלנד כחברה בשייטת הסיירות הקלות השנייה, במהלכה ספגה נזק שנגרם מתאונה במהלך ליל הקרב.

לאחר מלחמת העולם הראשונה, היא שימשה ספינת דגל לשייטת הסיירות הקלות השישית בשנים 1919–1920, ולאחר מכן הועברה לנור בין השנים 1920–1922. לאחר מכן נשקל (עם שתי סיירות נוספות מסדרת טאון) להסיב אותה לשולת מוקשים, אך הרעיון לא נמשך. היא נכנסה לשירות מחדש בנובמבר 1923 לתחנת אפריקה עם שייטת הסיירות הקלות השישית כספינת הדגל, והחליפה את לואוסטופט. לאחר מכן המשיכה לשרת בתחנות זרות עד שנמכרה ב-1931. היא הגיעה למעגני Thos. W. Ward, בפמברוק דוק ב-12 במרץ באותה שנה ונגרטה.

קישורים חיצוניים
----------------

ויקישיתוף מדיה וקבצים בנושא **אה"מ ברמינגהאם** בוויקישיתוף

הערות שוליים
------------

1. ↑  U 15 - German and Austrian U-boats of World War One - Kaiserliche Marine - uboat.net, uboat.net
**ניטיש קומאר** (בהינדי: **नीतीश कुमार**; נולד ב-1 במרץ 1951) הוא פוליטיקאי הודי המכהן כראש השרים של ביהר ונשיא מפלגת ג'נטה דאל (מאוחדת).

ביוגרפיה
--------

ניטיש קומאר נולד ב-1 במרץ 1951 בבקהטיארפור (אנ') שבביהר, והוא בעל תואר ראשון בהנדסה ממכללת ביהר להנדסה שבפטנה. לפני שהצטרף לפוליטיקה, עבד במועצת החשמל של ביהר.

ב-1974 הצטרף קומאר לתנועת ביהר (אנ'), ארגון סטודנטים שמחה נגד השחיתות בממשלת ביהר. חברותו בארגון הביאה לכליאתו במהלך מצב החירום בהודו, מיוני 1975 ועד ינואר 1977, יחד עם מרבית חברי האופוזיציה במדינה, ולאחר שחרורו הצטרף לג'נטה עם הקמתה בראשית 1977.

ב-1985 נבחר לראשונה לאספה המחוקקת של ביהר. ב-1989 מונה למזכיר הכללי של הג'נטה דאל בביהר, ובבחירות ללוק סבהה ב-1989 נבחר כחבר בלוק סבהה מטעם המפלגה. באפריל 1990 מונה לשר החקלאות והקואופרציה, תפקיד בו החזיק עד נובמבר אותה שנה.

בבחירות ללוק סבהה ב-1991 נבחר מחדש ללוק סבהה, ומ-1991 עד 1993 היה למזכיר הכללי של הג'נטה דאל. ב-1994 הצטרף לג'ורג' פרננדס שעזב את המפלגה והקים את מפלגת סמאטה (אנ').

לאחר הבחירות ללוק סבהה ב-1998 המפלגה הצטרפה לממשלת אטאל ביהארי ואג'פאיי ממפלגת העם ההודית וקומאר מונה לשר הרכבות, ובאפריל מונה גם לשר התחבורה היבשתית. הוא התפטר מתפקיד שר הרכבות באוגוסט 1999, בעקבות תאונת הרכבת בגאיסאל, ומתפקיד השררה שני באוקטובר. מנובמבר 1999 ועד מרץ 2000 ושוב עד למאי 2004 שימש כשר החקלאות. ממרץ 2001 עד יולי 2001 היה ממונה גם על הרכבות.

מפלגת סמאטה התאחדה עם שני פלגים נוספים מהג'נטה דאל המקורית באוקטובר 2003, כשהאיחוד נקרא ג'נטה דאל (מאוחדת).

בבחירות ללוק סבהה ב-2004 הפסיד קומאר במחוז הבחירה המסורתי שלו, אך ניצח במחוז בחירה נוסף בו התמודד במקביל.

במרץ 2000 שימש במשך שבעה ימים כראש השרים של ביהר. ב-24 בנובמבר 2004 נבחר לתפקיד בשנית, וכיהן בו עד ל-17 במאי 2014, כשהתפטר בעקבות כישלון מפלגתו בבחירות ללוק סבהה ב-2014. ב-22 בפברואר 2015 חזר לתפקיד, והוא מחזיק בו מאז.

בדצמבר 2023 מונה קומאר לנשיא ג'נטה דאל (מאוחדת).

חיים אישים
----------

קומאר התחתן בפברואר 1973 עם מנג'ו קומארי סינה (נפטרה במאי 2007), ולהם ילד אחד.

קישורים חיצוניים
----------------

ויקישיתוף מדיה וקבצים בנושא **ניטיש קומאר** בוויקישיתוף
* ניטיש קומאר, ברשת החברתית פייסבוק
* ניטיש קומאר, ברשת החברתית אקס (טוויטר)

הערות שוליים
------------

1. 1 2 3  Hon'ble Chief Minister of Bihar-Shri Nitish Kumar (Profile), האספה המחוקקת של ביהר
2. 1 2 3 4 5  Arfa Javaid, Nitish Kumar Biography: Birth, Family, Political Career and More, Jagran Josh, ‏16 באוגוסט 2022
3. ↑  SWAPAN DASGUPTA, Nitish Kumar's government in Bihar not outvoted as much as outmanoeuvred by Laloo Yadav, India Today, ‏19 במרץ 2000
4. ↑  Bihar Chief Minister Nitish Kumar resigns a day after-poll defeat, NDTV, ‏18 במאי 2014
5. ↑  Nitish Kumar to become the next CM of Bihar, India Today, ‏21 בפברואר 2015
6. ↑  Himanshu Mishra, Nitish Kumar named new JDU chief as Lalan Singh steps down, India Today, ‏29 בדצמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* GND: 1031578900
* ISNI: 0000 0001 1520 5111
* LCCN: n2010208690
* VIAF: 167974639
* WorldCat: lccn-n2010208690

 |